ອິນໂດເນເຊຍ ທາລຸນພວກນັກໂທດ ຢ່າງແຜ່ຫລາຍ
ສະຖາບັນຊ່ອຍເຫລືອດ້ານກົດໝາຍ ກ່າວວ່າ ເຈົ້າໜ້າທີ່ອິນ ໂດເນເຊຍ ທາລຸນພວກນັກໂທດຢ່າງເປັນລະບົບ.
ລາຍງານຈາກກຸ່ມຊ່ອຍເຫລືອດ້ານກົດໝາຍທີ່ກຸງ Jakarta ເວົ້າວ່າ ພວກຕໍາຫລວດແລະເຈົ້າໜ້າທີ່ຄຸກໃນອິນໂດເນເຊຍ ທໍາການທາລຸນນະກໍາພວກນັກໂທດ ເປັນປະຈໍາແລະຢ່າງ ເປັນລະບົບ ລາຍງານສະບັບນີ້ແມ່ນອິງຕາມການສໍາພາດໃນຂັ້ນກວ້າງຂວາງ ກັບພວກນັກໂທດ ຕໍາຫລວດ ຜູ້ພິພາກສາແລະນັກເຄື່ອນໄຫວດ້ານສິດທິມະນຸດຕ່າງໆ ນາຍ Brian Padden ຜູ້ສື່ຂ່າວວີໂອເອ ມີລາຍລະອຽດມາຈາກກຸງຈາກາຕາ ດັ່ງສິງຈະນໍາມາສະເໜີທ່ານອັນດັບຕໍ່ໄປ… ທ່ານນາງ Restaria Hutabarat ທີ່ສະຖາບັນໃຫ້ການຊ່ອຍເຫລືອດ້ານກົດໝາຍທີ່ກຸງຈາ ກາຕາ ຫລື Jakarta Legal Aid Institute ໄດ້ໃຊ້ເວລາໝົດປີທີ່ຜ່ານມານີ້ ນໍາພາໃນ ການສືບສວນສອບສວນກ່ຽວກັບການກ່າວຫາທີ່ວ່າ ມີການທາລຸນນະກໍາພວກນັກໂທດຢ່າງ ແຜ່ຫລາຍ ຢູ່ໃນຄຸກໃນ 4 ຫົວເມືອງໃຫຍ່ຂອງອິນໂດເນເຊຍ ສິ່ງທີ່ທ່ານນາງໄດ້ພົບເຫັນ ນັ້ນ ກໍແມ່ນວ່າການທຸບຕີ ການນາບຂູ່ ແລະຕະຫລອດທັງການຂົ່ມຂືນຊໍາເລົາເປັນສິ່ງທີ່ເກີດ ຂຶ້ນຢູ່ທົ່ວໄປ ຈົນຖືວ່າເປັນຂອງທໍາມະດາໄປແລ້ວ ຊຶ່ງທ່ານນາງ Hutabarat ກ່າວຊີ້ແຈງວ່່າ: ການພົບເຫັນທີ່ວ່ານີ້ແມ່ນອິງຕາມການສໍາພາດກັບພວກຕ້ອງສົງໄສແລະພວກນັກໂທດໃນ ຄຸກ ຫລາຍກວ່າ 1 ພັນຄົນ ຕະຫລອດທັງຄໍາຕອບຈາກພວກເຈົ້າໜ້າທີ່ຕໍາຫລວດ ພວກ ໄອຍະການ ຜູ້ພິພາກສາ ເຈົ້າໜ້າທີ່ຄວບຄຸມດູແລຄຸກ ແລະພວກນັກເຄື່ອນໄຫວດ້ານສິດທິ ມະນຸດ ຈໍານວນທັງໝົດ 400 ຄົນ ທ່ານນາງ Hutabarat ກ່າວວ່າ ໂດຍສ່ວນໃຫຍ່ແລ້ວ ແມ່ນຕໍາຫລວດທີ່ເປັນພວກທີ່ທໍາ ການທາລຸນນະກໍາ ເພື່ອໃຫ້ພວກຜູ້ຕ້ອງຫາແລະພວກນັກໂທດ ຮັບສາລະພາບຜິດ ແຕ່ ທ່ານນາງກ່າວວ່າ ພວກໄອຍະການແລະຜູ້ພິພາກສາ ກໍປາກົດວ່າ ຊຸກຍູ້ສົ່ງເສີມ ຫລືບໍ່ກໍ ໂຍະຍານ ປ່ອຍໃຫ້ມີການໃຊ້ກໍາລັງໃນການສອບປາກຄໍານັ້ນ ທ່ານນາງ Hutabarat ກ່າວວ່າ ຕໍາຫລວດມີອໍານາດຄວບຄຸມພວກຜູ້ຕ້ອງສົງໄສຫລາຍ ໂພດ ແລະມີຄວາມຮັບຜິດຊອບໜ້ອຍທີ່ສຸດ ໃນບາງກໍລະນີນັ້ນ ຕໍາຫລວດສາມາດຄຸມ ຂັງພວກຜູ້ຕ້ອງຫາໄວ້ໄດ້ ເຖິງ 60 ມື້ ກ່ອນຈະຕັ້ງຂໍ້ກ່າວຫາຕໍ່ເຂົາເຈົ້າ ແລະທ່ານນາງ ກ່າວຕື່ມວ່າ ຢູ່ໃນອິນໂອເນເຊັຍ ການທາລຸນນະກໍາໂດຍເຈົ້າໜ້າທີ່ຕໍາຫລວດນັ້ນ ບໍ່ຖືວ່າ ເປັນໂທດ ຫລືຄວາມຜິດ ແລະວ່າເລື້ອງນີ້ຈະຕ້ອງມີການປ່ຽນແປງ ຊຶ່ງທ່ານນາງ Huta- barat ກ່າວຕໍ່ໄປວ່າ: ອິນໂດເນເຊຍ ຊຶ່ງມີພົນລະເມືອງ 237 ລ້ານຄົນ ໄດ້ໂຜ່ໂຕອອກມາຈາກການປົກຄອງແບບ ຜະເດັດການເປັນເວລາຫລາຍທົດສະວັດໃນປີ 1998 ແຕ່ເຖິງແມ່ນວ່າ ເວລານີ້ໄດ້ກາຍມາ ເປັນປະເທດປະຊາທິປະໄຕແລ້ວກໍຕາມ ແຕ່ອິນໂດເນເຊຍກໍຍັງຖືກຕໍາໜິຕິຕຽນວ່າມີລະບົບ ກົດໝາຍທີ່ອ່ອນແອຢູ່ ມີລາຍງານຫລາຍສະບັບເຊ່ນກັນທີ່ເວົ້າວ່າ ພວກທະຫານກໍທໍາການທາລຸນນະກໍາພວກຜູ້ຕ້ອງ ສົງໄສວ່າ ເປັນພວກຫົວແບ່ງແຍກດິນແດນ ແລະກອງທັບອິນໂດເນເຊຍເອງກໍກ່າວວ່າ ຕົນ ໄດ້ນໍາພວກຜູ້ຕ້ອງສົງໄສຫລາຍຄົນ ຂຶ້ນສານທະຫານ ໂຄສົກຕໍາຫລວດແຫ່ງຊາດກ່າວວ່າ ທາງກົມຕໍາຫລວດຈະສຶກສາເບິ່ງລາຍງານສະບັບນີ້ ແລະວ່າ ຕໍາຫລວດຄົນໃດກໍຕາມທີ່ລະເມີດສິດທິພົນລະເຮືອນ ກໍຄວນຈະຖືກລົງໂທດ